Specialiųjų pirkimo sąlygų 2 priedas „Techninė specifikacija“

TECHNINĖ SPECIFIKACIJA

1. SĄVOKOS

1.1. Perkančioji organizacija – Europos socialinio fondo agentūra (toliau – Perkančioji organizacija).
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks Perkančiajai organizacijai mokymų projekte Nr. 10-015-P-0001 „Ikimokyklinio ugdymo gerinimas - I etapas“ organizavimo ir aptarnavimo Paslaugas ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas.


2. PIRKIMO OBJEKTAS

2.1. Mokymų organizavimo ir mokymų metu reikalingo techninio bei logistinio aptarnavimo paslaugos, įskaitant mokymų programos įgyvendinimą, mokymų vietos su reikiama įranga užsakymą ir paruošimą, dalyvių maitinimo organizavimą, dalyvių apgyvendinimą, lektoriaus paskyrimą, mokymų turinio bei priemonių parengimą, taip pat kitas paslaugas, būtinas mokymams sklandžiai įvykti (kaip nurodyta 2.4 punkte).
2.2. Mokymų vietos, datos, dalyvių skaičius:

	Mokymų vieta
	Preliminari data
	Maksimalus
dalyvių skaičius. (leistina paklaida -10 %)

	Lyderių mokymai Druskininkuose (4 dienų) su nakvyne
	2025-09-29 – 2025-10-02[footnoteRef:2] [2:  Pastaba. Data yra preliminari. Perkančioji organizacija gali patikslinti mokymų datas, suderinusi jas su Tiekėju, tačiau visi mokymai turi būti įvykdyti ne vėliau kaip iki 2025 m. spalio 31 d.] 

2.3. Mokymų datos yra preliminarios ir gali keistis priklausomai nuo Perkančiosios organizacijos poreikio. Galutinės Mokymų datos turi būti suderintos su Tiekėju ir patvirtintos Perkančiosios organizacijos.
2.4. Perkamas Paslaugas sudaro: 
2.4.1. Mokymų programos įgyvendinimas pagal paruoštą mokymų darbotvarkę;
2.4.2. Mokymų vietos su multimedija užsakymas, koordinavimas, paruošimas mokymams; 
2.4.3. Mokymų techninis išpildymas: multimedijos pajungimas;
2.4.4. Mokymų dalyvių maitinimo ir aptarnavimo organizavimas; 
2.4.5. Mokymų dalyvių (iki 20 asm.) apgyvendinimo Druskininkuose užtikrinimas, įskaitant nakvynę ir pusryčius;
2.4.6. Mokymų organizavimas pagal Techninės specifikacijos 5 dalyje nustatytus reikalavimus, užtikrinant lektoriaus paskyrimą, mokymams reikalingų priemonių parengimą.


3. BENDRIEJI REIKALAVIMAI PASLAUGOMS

3.1. [bookmark: _Hlk140001558]Mokymai turi būti suorganizuoti ir įvykdyti Techninės specifikacijos 2.2 punkte nurodytomis preliminariomis datomis. Esant poreikiui, Perkančioji organizacija gali patikslinti mokymų datas, suderinusi jas su Tiekėju, tačiau visi mokymai turi būti įvykdyti ne vėliau kaip iki 2025 m. spalio 31 d. Preliminarus dalyvių skaičius nurodytas Techninės specifikacijos 2.2 punkte. 
3.2. Tiekėjas turi užtikrinti mokymų koordinavimo paslaugų teikimą mokymų metu ir po mokymų (t.y. užtikrinti dalyvių koordinavimą erdvėje).
3.3. Paslaugų Tiekėjas turi atlikti mokymų dalyvių registraciją mokymų metu:
3.3.1. Dalyvių registracija mokymų metu: mokymų metu turi būti paskirtas asmuo (asmenys) atsakingas (atsakingi) už mokymų dalyvių registraciją. Mokymų dalyvių registracija turi būti pradedama 1 val. prieš mokymų pradžią;
3.3.2. Tiekėjas turi užtikrinti, kad į mokymų dalyvių sąrašus, kurių forma turi būti suderinta su Perkančiąja organizacija, pasirašytų visi mokymų dalyviai;
3.3.3. Po mokymų dalyvių sąrašas (-ai) turi būti pateiktas (-i) Perkančiajai organizacijai. Perkančioji organizacija su Tiekėju pasirašys susitarimą dėl asmens duomenų tvarkymo.
3.4.  Tiekėjas turi užtikrinti mokymų paslaugų teikimą mokymų dieną sudarant reikalingą asistentų komandą (dalyvius aptarnaujantį personalą, rūbininkus ir patalpų prižiūrėtojus) taip pat užtikrinti visą reikalingą techninę įrangą atgabenančio, sumontuojančio ir demontuojančio, taip pat - aptarnaujančio personalo komandą. 
3.5. Tiekėjas turi paskirti kontaktinį asmenį/-is, atsakingą/-us už paslaugų teikimo organizavimą ir glaudžiai bendradarbiauti su Perkančiosios organizacijos atstovu, atsakingu už sutarties vykdymą, operatyviai reaguoti į pateiktas pastabas, pasiūlymus, iškilusias problemas bei pageidavimus.
3.6. Tiekėjas turi užtikrinti paskirto kontaktinio asmens/-ų, atsakingo/ų už paslaugų teikimo organizavimą, buvimą mokymų vietoje bei pasiekiamumą telefonu visų mokymų metu.  

4. REIKALAVIMAI MOKYMŲ VIETOS UŽSAKYMO, PARUOŠIMO PASLAUGOMS

4.1. Tiekėjas turi pasiūlyti ir užsakyti (išnuomoti) mokymų vietą, kuri turi būti Techninės specifikacijos 2.1 punkte nurodytame mieste, lengvai pasiekiama viešuoju transportu ar automobiliu. Tiekėjo pasiūlyta mokymų vieta turi būti suderinta su Perkančiąja organizacija. Galutinė mokymų vieta turi būti patvirtinta Perkančiosios organizacijos, atsižvelgiant į jos poreikius ir reikalavimus. 
4.2. Mokymų vietos nuomos laikotarpis turi apimti visą mokymų dieną – nuo 9:00 val. iki 17:00 val., įskaitant laiką reikalingą pasiruošimui prieš renginį ir jo užbaigimui.
4.3. Mokymų vieta turi būti pritaikyta atsižvelgiant į dalyvių skaičių bei mokymų tipą. Patalpos turi būti su langais, jose turi būti užtikrinamas ne mažesnės nei 20 °C temperatūros palaikymas naudojant vėdinimo arba šildymo sistemas.
4.4. Tiekėjas turi užtikrinti pilną vietos paruošimą mokymų išvakarėse arba mokymų dieną, įskaitant, bet neapsiribojant Tiekėjo parūpintų mokymų nuorodų.
4.5. Tiekėjas turi užtikrinti visų būtinų paslaugų, įskaitant, bet neapsiribojant šioje Techninėje specifikacijoje išvardintomis, savalaikį teikimą, jei be jų nebus galimybės tinkamai suteikti Paslaugų ir suorganizuoti mokymų. 
4.6. Mokymų vietoje turi būti ne mažiau kaip 1 sanitarinis mazgas (tualetas) 20 (dvidešimčiai) dalyvių, užtikrintas nenutrūkstamas higieninių reikmenų (tualetinio popieriaus, skysto muilo, rankų džiovinimo priemonės arba popierinių rankšluosčių) tiekimas ir švara sanitariniuose mazguose visų mokymų metu.
4.7. Mokymų vietoje turi būti dalyvių registracijos vieta.
4.8. [bookmark: _Hlk140496751]Mokymų vietoje turi būti paruošta vieta mokymų pranešėjams.
4.9. Mokymų vietoje turi būti vaizdinės medžiagos atvaizdavimo galimybė bei užtikrinta tam tinkama įranga, atsižvelgiant į nuomojamos vietos technines galimybes (vaizdo projektorius su ekrano sienele). Taip pat turi būti užtikrinta elektros distribucija. 
4.10. Mokymų vieta, paslaugos ir infrastruktūra turi būti pritaikyta visiems dalyviams, įskaitant negalią turinčius asmenis. Prieinamumui užtikrinti prieš mokymus Tiekėjas privalo atlikti dalyvių apklausą, siekiant nustatyti, ar reikalinga papildoma įranga ar priemonės negalią turintiems dalyviams, ir užtikrinti jų suteikimą laiku.
4.11. Mokymų vieta turi būti sutvarkyta mokymams pasibaigus.
4.12. Visoms šioje Techninėje specifikacijoje nurodytoms paslaugoms teikti turės būti gautas raštiškas Perkančiosios organizacijos pritarimas. Paslaugų teikėjas ir jo darbuotojai neturi teisės siūlyti ir teikti dalyviams papildomų paslaugų, negavęs Perkančiosios organizacijos atstovų rašytinio leidimo (siunčiama faksu, elektroniniu paštu). Suteikus tokias papildomas paslaugas be Perkančiosios organizacijos leidimo, už jas nebus apmokama. 

5. REIKALAVIMAI MOKYMŲ VEDIMUI

5.1. Mokymai turi būti interaktyvūs, orientuoti į dalyvių įtraukimą, diskusijas, praktines užduotis ar refleksiją. 
5.2. Mokymų lektoriai, teikdami paslaugas, privalo taisyklingai ir sklandžiai kalbėti lietuvių kalba, užtikrinti pagarbią ir profesionalią komunikaciją mokymų metu. 
5.3. Mokymų lektoriai į mokymus turi atvykti ne vėliau kaip likus vienai valandai iki mokymų pradžios.
5.4. Paslaugos teikėjas mokymų metu privalo kiekvienam dalyviui užtikrinti  vienodą rašymo priemonę (rašiklį) ir bloknotą užrašams, ne mažesnį kaip A5 formato dydžio;
5.5. Reikalavimai mokymams:
5.5.1. Mokymų tikslas – stiprinti ikimokyklinio ugdymo vadovų ir pedagogų lyderystės, bendradarbiavimo, komunikacijos, darbuotojų motyvavimo bei pokyčių valdymo gebėjimus, suteikiant praktinių įrankių ir teorinių žinių. 
5.5.2. Mokymai turi būti organizuojami per keturias dienas, kiekvieną dieną skiriant po 8 valandas mokymams (iš viso – 32 val.);
5.5.3. Mokymai turi apimti šias temas:
5.5.3.1. Lyderystė: skirtingi lyderystės modeliai, lyderio ir sekėjų santykis, įtakos formavimas, vizijos kūrimas, asmeninės lyderystės stiprinimas ir augimo plano rengimas;
5.5.3.2. Bendradarbiavimas ir komunikacija komandoje: komandinio darbo ir efektyvios komunikacijos principai, vertybių ir tikslų suderinimas, praktinės užduotys komandiniam ryšiui ir pasitikėjimui stiprinti, komandos iššūkiai ir bendras problemų sprendimas;
5.5.3.3. Darbuotojų motyvavimas ir grįžtamojo ryšio kultūra: motyvacijos principai šiuolaikinėje organizacijoje, grįžtamojo ryšio svarba, jo formos ir taikymas, komandų veiklos efektyvumo bruožai ir jų stiprinimas;
5.5.3.4. Pokyčių valdymas: pokyčių valdymo etapai, tipai ir priemonės, darbuotojų įtraukimas, motyvacija ir pasipriešinimo įveikimas pokyčių metu, emocinės sveikatos palaikymas, streso valdymas ir komunikacijos planavimas pokyčių kontekste.
5.5.4. Mokymų turinys turi būti paskirstytas tolygiai per visas keturias mokymų dienas, užtikrinant temų nuoseklumą, teorinių žinių ir praktinių užduočių derinimą.


6. REIKLAVIMAI MOKYMŲ MAITINIMO IR APTARNAVIMO PASLAUGOMS

6.1. Maitinimo paslaugos turi būti teikiamos vadovaujantis ES teisės aktais, Lietuvos Respublikos maisto įstatymu, Lietuvos higienos norma HN 15:2021 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais. Maitinimo paslaugų teikėjo siūlomi patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
6.2. Maitinimo organizavimo paslaugos, kurias turi užtikrinti Tiekėjas, apima maitinimo erdvės/-ių / patalpų parengimą, maisto paruošimą, maisto ir gėrimų pateikimą, reikiamo personalo kokybiškam ir greitam (atsižvelgiant į dalyvių skaičių) maitinimo organizavimo paslaugų teikimui ir mokymų dalyvių aptarnavimui užtikrinimą. 
6.3. Maitinimas organizuojamas atskiroje patalpoje tame pačiame pastate, skirtoje tik mokymų dalyviams, arba atskirame pastate, kurį galima pasiekti pėsčiomis per 10–15 minučių. Pietūs turi būti tiekiami patalpose ar erdvėje, kurioje kiekvienas dalyvis turės galimybę atsisėsti prie stalo ir patogiai pavalgyti.
6.4. Logistika ir tiekimas: maistas turi būti pristatytas ne vėliau kaip 30 minučių prieš numatytą pietų pradžią. Tiekėjas turi užtikrinti, kad maistas bus pristatytas šiltas arba šaltas, priklausomai nuo patiekalo pobūdžio.
6.5. Turi būti užtikrinamas saugus maisto produktų ar gaminių transportavimas ir laikymas, dalyvių maitinimui reikalingų indų ir įrankių kiekis (serviravimo indai, lėkštės, valgymo įrankiai, dubenys, puodeliai, stiklinės, servetėlės.).
6.6. Maistas ir gėrimai turi būti pateikiami naudojant daugkartinio naudojimo arba lygiaverčius stalo įrankius, stiklinius, keramikinius daugkartinio arba lygiaverčius naudojimo indus. Stalo įrankių ir indų pasirinkimas turi būti suderintas ir patvirtintas Perkančiosios organizacijos.
6.7. Už maitinimo ir kavos pertraukas atsiskaitoma pagal realų numatomą dalyvių skaičių, kuris pateikiamas Perkančios organizacijos Tiekėjui likus ne mažiau 3 d. iki mokymų.
6.8. Mokymų dieną maitinimo vietoje dalyviams gerai matomoje vietoje turi būti pateikta visa informacija apie alergenus, esančius maiste.
6.9. Turi būti užtikrinamas nuolatinis patogus nemokamas geriamojo vandens tiekimas viso mokymų metu mokymų dalyviams.
6.10. Kava turi būti prieinama viso mokymų metu.
6.11. Preliminarus kavos su užkandžiu pertraukų laikas - 9-10 val.; 14.00-15.00 val.
6.12. Preliminarus pietų tiekimo laikas 12.00 val. – 13.00 val.
6.13. Kavos pertraukos meniu turi sudaryti:
6.13.1. kava ir skirtingų rūšių arbata (ne mažiau 3 rūšių) - ne mažiau nei 150 ml vienam asmeniui);
6.13.2. vanduo su citrina: ne mažiau nei 200 ml vienam asmeniui; 
6.13.3. papildomi maisto produktai: grietinėlė kavai (1 asmeniui 10 g), pienas kavai (1 asmeniui ne mažiau 30 ml), cukrus (birus barstyklėje su dozatoriumi arba supakuotas lazdelėmis po 5 g);
6.13.4. užkandžiai: nesaldūs (ne mažiau nei 3 rūšių ir ne mažiau nei vienas užkandis, kurio svoris ne mažesnis nei 50 g vienam asmeniui); saldūs/desertas – ne mažiau 3 rūšių, kurio vieneto masė ne mažesnė nei 120 g, ir ne mažiau nei 1 vnt. asmeniui. Užkandžiams gali būti siūloma: sausainiai, pyragaičiai, bandelės, vaisiai, sumuštiniai, vieno kąsnio sumuštinukai (canape).
6.14.  Pietų meniu turi sudaryti:
6.14.1. Visavalgiams: pagrindinis baltyminis komponentas (mėsa, žuvis): 150-200 g.; garnyras (ryžiai, bulvės, makaronai): 100-150 g.; daržovės (šviežios ar virtos): 100-150 g.; padažas ar pagardas: 30-50 g.;
6.14.2. Vegetarams: pagrindinis baltyminis komponentas (tofu, ankštiniai): 150-200 g.; garnyras (bolivinė balanda (angl. quinoa), ryžiai): 100-150 g.; daržovės (šviežios ar virtos): 100-150 g.; padažas ar pagardas: 30-50 g.
6.15. Tiekėjas turi ne vėliau kaip 10 kalendorinių dienų iki mokymų suderinti su Perkančiąja organizacija atitinkamą mokymų meniu, stalo įrankių ir indų pasirinkimą, atsižvelgiant į jos reikalavimus ir dalyvių poreikius. Galutinė meniu versija tvirtinama Perkančiosios organizacijos.
6.16. Suteikęs paslaugas, paslaugų teikėjas turi užtikrinti patalpų, stalų, indų, taip pat susidariusių atliekų sutvarkymą ir išvežimą, pasirūpinti, kad Paslaugų teikimo vietoje būtų pakankamai šiukšliadėžių. 

7. REIKALAVIMAI NAKVYĖS PASLAUGOMS

7.1. Tiekėjas privalo užtikrinti nakvynės paslaugų užsakymą techninės specifikacijos 2.1 punkte nurodytų keturių dienų lyderių mokymų metu, atsižvelgiant į preliminarias mokymų datas, vietą bei dalyvių skaičių. Nakvynės vietos pasirinkimas turi būti suderintas ir raštu patvirtintas Perkančiosios organizacijos.
7.2. Nakvynė turi būti organizuojama toje pačioje apgyvendinimo įstaigoje arba tame pačiame pastate, kuriame vyksta mokymai, arba ne toliau kaip 1 km pėsčiomis nuo mokymų vietos.
7.3. Nakvynės vieta privalo atitikti saugumo, higienos ir komforto standartus, užtikrinant mokymų dalyviams tinkamas poilsio sąlygas.
7.4. Nakvynės paslaugų pakete privalo būti įtraukti pusryčiai.
7.5. Tiekėjas atsako už dalyvių registraciją nakvynei bei garantuoja, kad mokymų dalyviams bus suteikti atskiri apgyvendinimo kambariai (vienviečiai arba dviviečiai).
7.6. Tiekėjas privalo laikytis visų galiojančių teisės aktų ir normatyvinių reikalavimų, susijusių su apgyvendinimo paslaugų teikimu, taip pat užtikrinti konfidencialumą ir dalyvių asmens duomenų apsaugą.

8. REIKALAVIMAI MOKYMŲ TECHNINIO IŠPILDYMO PASLAUGOMS

8.1. Tiekėjas turi pasirūpinti visa mokymams suorganizuoti reikalinga vaizdo, apšvietimo technika ir inventoriumi.
8.2. Tiekėjas turi užtikrinti įrangos transportavimo prieš ir po mokymų paslaugas, įrangos montavimo bei įrengimo (iki mokymų), ir išmontavimo bei išgabenimo (po mokymų) paslaugas.
8.3. [bookmark: _Hlk138324620]Tiekėjas įsipareigoja kokybiškai atlikti visus montavimo ir demontavimo darbus, užtikrinti visos techninės įrangos, įmokymų, mechanizmų, interneto ryšio sklandų veikimą mokymų metu, - turi būti vykdoma jų priežiūra ir aptarnavimas. 
8.4. Tiekėjas turi įrengti ir išbandyti visą įrangą likus ne mažiau kaip 1,5 val. iki mokymų pradžios.
8.5. Mokymų metu turi būti užtikrinta video medžiagai mokymuose transliuoti/skaidrėms rodyti mokymų vietoje reikalinga visa būtina įranga  ir užtikrinta visa transliacijai reikalinga techninė įranga bei ją aptarnaujantis personalas. 

9. TRŪKUMŲ ŠALINIMO TVARKA

9.1. Tiekėjas  turi paskirti atsakingą asmenį, į kurį būtų galima kreiptis mokymų metu iškilus problemoms dėl naudojamų patalpų, įrangos ar kt. teikiamų organizavimo paslaugų. 
9.2. Tiekėjas privalo reaguoti į mokymų organizavimo ir mokymų metu iškilusias problemas nedelsdamas, bet ne vėliau kaip per 7 kalendorines dienas nuo rašytinės pretenzijos gavimo dienos, ir užtikrinti jų savalaikį išsprendimą. Technikos gedimai turi būti pašalinami nedelsiant, o su dalyvių maitinimo organizavimu susiję nesklandumai – ne vėliau kaip per vieną valandą.

10. APLINKOS APSAUGOS REIKALAVIMAI

10.1. Pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašą (aktualią redakciją):
10.2. Perkamos nematerialaus pobūdžio (intelektinės) ar kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos ( vaizdo inžinierių, mokymų vedėjų, scenarijaus rengėjų ).
10.3. Mokymų metu atliekos turi būti rūšiuojamos jų sudarymo vietoje;
10.4. Maistas ir gėrimai turi būti pateikiami naudojant daugkartinio naudojimo stalo įrankius, stiklinius, keramikinius ir kitokius daugkartinio naudojimo indus, kaip nurodyta techninės specifikacijos 6 dalyje. 

